Armando Peñamaría Álvarez

Armando Peñamaría Álvarez, nado na Fonsagrada en 1870 e finado na mesma vila o 1 de febreiro de 1955, foi un médico e político galego.

 Traxectoria 
Licenciado en Medicina pola Universidade de Santiago de Compostela. Traballou como médico titular e forense da Fonsagrada ata a proclamación da Segunda República. Home de confianza de Manuel Portela Valladares, dirixiu o periódico O Tío Pepe e foi presidente do Sindicato Agrícola da Fonsagrada nos anos vinte.El Progreso, 9-6-1920, p. 1. Próximo ao Partido Republicano Progresista o 30 de decembro de 1931 foi nomeado gobernador civil de Murcia. Portela Valladares nomeouno gobernador civil de Pontevedra o 21 de decembro de 1935.Gobernadores civís durante a II República Foi elixido deputado centrista nas eleccións xerais de 1936 pola provincia de Lugo.

Logo do golpe de Estado do 18 de xullo de 1936 foi detido sen mediar proceso, ingresando na Prisión de Lugo o 22 de setembro e encarcerado no castelo de San Filipe de Ferrol. Salvou a vida grazas a intervención do capitán do penal, antigo compañeiro de estudos. Foi procesado por coacción electoral en 1939.El Pueblo Gallego, 23-11-1939, p. 5. Finou na Fonsagrada o 1 de febreiro de 1955.El Progreso, 3-2-1955, p. 5.

 Vida persoal 
Tío de Sergio Peñamaría de Llano. Casou na Fonsagrada con María Pasarín Neira en 1921.El Eco de Santiago, 4-5-1921, p. 2.

 Notas 

 Véxase tamén 
 Bibliografía 

 Ligazóns externas 
 Un ejército de arqueólogos en busca del Comandante Moreno en El País
 Ficha en Represión franquista en Lugo

Categoría:Alumnos da Universidade de Santiago de Compostela
Categoría:Médicos da Fonsagrada
Categoría:Gobernadores civís de Murcia
Categoría:Gobernadores civís de Pontevedra
Categoría:Deputados de Galicia no Congreso dos Deputados
Categoría:Deputados nas Cortes da II República
Categoría:Nados na Fonsagrada
Categoría:Nados en 1870
Categoría:Finados en 1955
Categoría:Personalidades de Galicia sen imaxes